safouaneb/arywiki huggingface dataset:
فيليز

لفيليز (ب نݣليزية metal) هوّا اي مادة لّي كتبري مزيان يلا تحكات ؤ تنقات مزيان، ؤ كدوّز لحرارة ؤ تّريسينتي مزيان. لْفيليز يقدر يكون عنصر كيماوي اساسي بحال لحديد ؤلا زّنك، ؤلا مركب كيماوي بحال لپوليتيازيل. كتر من تلت رباع د لعناصر لكيماوية راهم فيليزات. الدرات ديال لفيليزات عادةً كاتكون الطبقة لاليكطرونية اللخرة ديالهم عامرة ب قل من النص ب لاليكطرونات. هادشي علاش قليل فاش لفيليزات كيتفاعلو بيناتهم، ولايني كيتفاعلو ب سهولة معا اللافيليزات بحال لوكسيجين و لكبريت، لي عندهم كتر من النص ديال لاليكطرونات د لڤالونص. التفاعولية ديال لفيليزات كاتراوح مابين تفاعولية كبيرة بحال عند الليتيوم، لپوطاسيوم و الراديوم، ل تفاعولية ضعيفة بحال عند الدهب، لپالاديوم و لپلاتين. التدوازية لعالية ديال لفيليزات لبسيطة للسخونية و التريسينتي كيتفسر ب نظرية لاليكطرونات لحرة حيت لاليكطرونات د لڤالونص كيقدرو يتحرّكو ب حرية وسط لفيليز كامل. ب لموقابيل نظرية لمجالات لاليكطرونية كاتشرح التدوازية "conductivity" عند لفيليزات لمعقدة (لفيليزات النتيقالية) و كاتاخد ف عين لاعتبار ماشي غير لاليكطرونات د لڤالونص، ولايني حتى لاليكطرونات لمامجوّجاش "unpaired electrons".
لويجي پالمييري

لويجي پالمييري ( مزيود ف 22 ابريل 1807 - مات ف 9 شتنبر 1896) هوّا عالم طالياني ديال لفيزيك ؤ تاطقسيت. معروف ب لابحات ديالو علا بركان ڤيسوڤيوس ف طّاليان، ؤ علا زّلازل، ؤ تطوير ديالو ل سّيسموݣراف.
ڤيسوڤيوس

ڤيسوڤيوس (ب طاليانية Monte Vesuvio من لاتينية Mons Vesuvius) هوّا جبل كاين ف لخليج د ناپولي ف لمنطقة د كامپانيا ف طّاليان.
ليوناردو دا ڤينشي

ليوناردو دا ڤينشي (بالطاليانية: Leonardo da Vinci) (تولد ف 14 ولا 15 ابريل 1452 - مات ف 2 ماي 1519) كان رسّام و مهندس و مخترع طالياني عاش ف لعصر ديال النهضة، و تشهر ببزّاف د لختيراعات و الرّسمات ديالو. تيتعتابر دا ڤينشي هو اللي اسس لهندسة لمعمارية، و بزّاف د الناس تيقولو عليه باللي هو احسن رسّام فالتاريخ. اشهر رسمة دارها دا ڤينشي هي موناليزا (ولا جيوكاندا)، ديال واحد السيدة طاليانية. بقا دا ڤينشي تيرسم فيها من 1503 تال 1517.
محمد لمليحي

محمد لمليحي هو فنان تشكيلي مغريبي تزاد فمدينة اصيلة نهار 22 نونبر 1936 وتوفّا نهار 28 اكتوبر 2020 ف مدينة بولون-بيانكور. كايتعتابر هاد السيد من لفنانين لموضيرنيست (لعصرانيين) فلفن التشكيلي فلمغريب. حياتو. قرا هاد لفنان لفن التشكيلي ف بزاف ديال لمدارس ولمعاهيد ف لمغريب وبرّا ديالو ف لخمسينات و ستّينات: لموت ديالو. مات لفنّان التشكيلي محمد لمليحي وعمرو 83 عام ف واحد الصبيطار حدا مدينة باريز ف فرانسا. داك الصبيطار كان كايدير فيه تحاليل وفوحوصات قبل مايدخّلوه لعيناية لمركزة حيتاش شد فيه كوڤيد-19.
دييݣو مارادونا

دييݣو ارماندو مارادونا فرانكو (30 اكتوبر 1960 - 25 نونبر 2020) كان كوايري ومدرّيب ارجنتيني. كانو كايسمّيو عليه "ال دييز"، "پيلوسا" و"ال دييݣو". ربح كاس لعالام ديال لمكسيك فعام 1986. الشوهرة. هاد لكوايري معروف عليه انه احسن كوايري داز فالتاريخ ديال كورة. هو اللي كان السباب ان لفرقة دبلادو تدّي كاس لعالام ف1986، وهو يالّاه عندو 25 عام. لحركات ديالو ولموهيبة ديالو خلّاوه يكون واحد من احسن لكوايرية فالتاريخ. واحد لمرّة كونطرولا كورة لكتر من نص التيران، دخل فلمدافعين النݣالزة، وشيّر كورة برجلو ليسرية لجيهة لمرمى وماركا ݣول. كاس لعالام خلّا مارادونا يولّي اشهر كوايري من مورا پيلي ديال لبريزيل. لموت. مارادونا كان كايدّاوا نهار 2 نونبر 2020 فواحد الصبيطار فلاپلاتا فلارجنتين بسباب امراض عقلية عندو. دار عمليّة جراحية النهار اللي من موراه باش يحيّد ورم خايب فدماغو. خرج من الصبيطار نهار 12 نونبر من مورا مانجحات لعملية اللي تدارت ليه. فنهار 20 نونبر 2020 مات مارادونا بسباب سكتة قلبية جاتو فدارو فمدينة بوينوس ايريس فلارجونتين وعمرو 60 عام. ليحصائيات ديالو. الملاحظات
ويليام هيلبراند

ڤيلهلم ؤلا ويليام هيلبراند (مزيود ف 13 نوڤنبر 1821 - مات ف 13 يوليوز 1886) هوّا طبيب ؤ عالم ديال لبوطانيك الماني. سافر بزاف ف لعالام، ؤ عاش 20 عام ف جزر هاواي.
تاني أوكسيد ليورانيوم

تاني اوكسيد ليورانيوم (ب نݣليزية Uranium dioxide) هوّا مركب كيماوي لجزيئة ديالو فيها درة ديال لاورانيوم ؤ جوج درات ديال لاوكسيجين، ؤ صيغة لكيماوية ديالو UO2.
محمود الإدريسي

محمود لادريسي (تزاد نهار 8 نونبر 1948 فالرباط - مات نهار 26 نونبر 2020 فالرباط)، هو مغني ومطريب مغريبي، وكايتعتابر واحد من الرموز دلاغنية لمغريبية. لموت ديالو. مات فلعشية ديال نهار لخميس 26 نونبر 2020 وعمرو 71 عام بسباب لمرض ديال كوڤيد-19.
أسماء لمنور

اسماء لمنور (25 يوليوز 1978، الدار البيضا -)، هي مغنية مغريبية. تزادت فالدار البيضا وبدات لمشوار ديالها كمغنية فاش كانت عندها 17 عام فاغنية نتجاتها لاداعة لوطنية، وفمابين 1996 و2000 لقات فرصة باش تمشي لبلدان كتار مع مجموعة اوريونتال مود الموسيقية. من لبلدان اللي مشات ليها: مصر، ليبيا ولكويت. دارت تعاون مع كاضم الساهر وابو بكر سالم وحسين الجسمي.
أسيد

لاسّيد ؤلا لما لقاطع (ب نݣليزية Acid) هوّا مادة كيماوية مكونة من جزيئات ؤلا ايونات لّي تقدر تعطي پروطون (اسيد ديال برونستيد-لووري) ؤلا عندها قدرة باش تكوّن روابط تساهمية ب جوج اليكترونات (اسيد ديال لويس).
بسمة بوسيل

بسمة بوسيل (10 ماي 1991، ورزازات - ) هي مصممة ديال لحوايج ومغنية مغريبية معتازلة شاركات فالنسخة رقم 6 ديال سطار اكاديمي ووصلات لفينال وحتلّات الرتبة التانية، وهي مراة لمغني لمصري تامر حسني. لاغاني ديالها. من مورا مارجعات بسمة بوسيل للمغريب قررات تدير اغنية مغريبية للجمهور اللي كان معاها فاش كانت مشاركة فصطار اكاديمي وسمّاتها "محال". من موراها تعرّفات على لمغني لميصري تامر حسني وغنّات معاه ڤيديو كليپ "متسالنيش". تامر قنع واحد لمونتيج باش ايصاوب ليها البوم والاكين من مورا ماتزوجو مابقاش تحط لالبوم.
جميلة (موغنية)

جميلة (15 اكتوبر 1988، الدار البيضا - ) هي مغنية مغريبية عايشة فلامارات. بدات لمسيرة ديالها فبرنامج "نجم لخليج" اللي وصلات فيه لمراتيب زايدة ولاكين مادّاتش اللقب. خدات لاغنية ديالها "بلاش بلاش" اكبر مشاهدة للعيالات فالشرق لاوسط بكتر من 187 مليون مشاهدة.
جنات

جنات مهيد (6 يناير 1986 فواد زم، اقليم خريبݣة -) هي مغنية مغريبية عايشة ف مصر، و كاتغني ب لعربية لميصرية.
صلاح الدين الغماري

صلاح الدين الغماري، تولد ف 22 شتنبر 1969 ف مكناس ؤ مات ف 10 دجنبر 2020 ف لمحمدية، كان صحافي ؤ مقدم برامج د تلفازة مغريبي. كان واحد من ابرز الصحافيين ومقدمي البرامج التلفزية فالمغرب. خدم فـالقناة الثانية 2M لاكثر من ربع قرن، وكان معروف باسلوبو البسيط والقريب من الناس، خصوصاً فـبرنامج "اسئلة كورونا" اللي جا فمرحلة كورونا. النشاة والتعليم. كبر صلاح الدين الغماري فـمدينة مكناس وسط عائلة مغربية متوسطة. من صغرو كان عندو شغف كبير بالاعلام واللغة العربية، وهدا خلاه يكمل القراية فمجال الصحافة والاعلام. بعد ما خدا تكوين فـالمغرب، مشى لفترة قصيرة لاوروبا باش يكمّل التدريب ديالو، ومن بعد رجع يخدم فالمغرب. البداية المهنية. بدا الغماري فـالصحافة المكتوبة، يخدم فـجرائد محلية، ومن بعد شد الطريق نحو الاذاعة والتلفزة. قدر يثبت وجودو فمجال صعيب بزاف، وكان معروف بانضباطو وبالحضور ديالو فالميدان. خدم فـالعديد من نشرات الاخبار، وكان موفد ميداني فـاحداث كبيرة بحال زلزال الحسيمة 2004. برنامج اسئلة كورونا. هاد البرنامج كان نقطة التحوّل الكبرى فالمسار ديال الغماري. جا فـفترة صعيبة داز منها المغرب والعالم، وهي جائحة فيروس كورونا. الغماري دار برنامج بسيط فالشكل، لكن عميق فالمضمون. كان كيجاوب على تساؤلات الناس، كيشرح القوانين الصحية بلغة دارجة مفهومة، وكيهضر على مواضيع حساسة بطريقة محترمة ومقنعة. البرنامج كان كيتدار فـشكل مباشر، وكيجمع بين المعلومة الطبية والتوضيح القانوني والنصائح الاجتماعية، وهدا خلاه يولي من اكثر البرامج مشاهدة فـالمغرب سنة 2020. الاسلوب الاعلامي. كان معروف بصدقو وبطريقة الكلام اللي قريبة من الناس. ما كانش كيتصنع، وكان كيعتمد على لغة بسيطة ومباشرة، تقدر اي طبقة من المجتمع تفهمها. خصائص الاسلوب ديالو: هاد الاسلوب خلاه قريب بزاف من المغاربة، وخلّى بزاف ديال الناس يحسو انه "صحافي الشعب". الوفاة وردود الفعل. توفّى صلاح الدين الغماري فـ10 دجنبر 2020 بسكتة قلبية مفاجئة فـالمحمدية. الخبر كان صدمة فـالمغرب كامل. القناة الثانية نعاتو رسمياً، وجمهور واسع شارك الحزن على وسائل التواصل الاجتماعي. بزاف ديال الفنانين والصحافيين دارو تدوينات فـفيسبوك وتويتر باش يعزّيو العائلة. الارث الاعلامي. الغماري بقى رمز فـالذاكرة الاعلامية المغربية. بزاف ديال الشباب اختاروا يقراو الاعلام من بعد ما تفرجو فيه. الناس ما زالين كيتفكرو طريقة كلامو، وعبارته الشهيرة: *"خليك فدارك، راك مسؤول على راسك وعلى بلادك. "* هاد العبارة ولاّت شعار وطني فـمرحلة كورونا.
ميطورولوجيا

لميطورولوجيا ؤلا تاطقسيت (ب نݣليزية Meteorology) هوّا مجال ف صيونص كيدرس لجو ديال لارض، ؤ كيركّز سيرتو علا تّغيرات ديال طّقس ؤ تّنبو ب شنو غايطرا فيه. ضاهرات لْميطورولوجية ؤلا تّاطقسية هي احدات ف طّقس لّي كانقدرو نشوفوها، ؤ هاد لمجال كيخلّينا نفهموها. ؤ كاينين متبدلات فيزيكية ف لجو هوما لّي كيتحكمو ف هاد لاحدات، بحال لحرارة، ضّغط لْجوي، لكمية ديال بخار لما، ؤ تفاعلات ديالهم معا بعضياتهم. لاغلبية ديال تّغيرات د طّقس لّي كنشوفو كيوقعو ف طروپوسفير. وخّا لميطورولوجيين كيخدمو دابا بزّاف ب لاورديناتور ؤ كيطورو فيه نماديج ديالهم (تنبو رقمي ب طقس)، باقين بزاف كيخدمو حتا ب تقنيات ؤ نماديج قدام لّي تدّارو قبل ما يكونو لاورديناتورات منتاشرين ؤلا عندهم قدرة كبيرة د لحساب.
پير تيودور كليڤ

پير تيودور كليڤ (ب سويدية Per Teodor Cleve مزيود ف 10 فبراير 1840 - مات ف 18 يونيو 1905) هوّا عالم د شّيمي، لبيولوجيا، تامعدنيت، ؤ تابحريت.
تامعدنيت

تامعدنيت (ب نݣليزية Mineralogy) هوّا مجال علمي داخل ف جيولوجيا كيدرس شّيمي، لبنية لكريسطالية ؤ لخاصيات لفيزيكية ديال لْمعادن.
موحيطولوجيا

لموحيطولوجيا ؤلا ؤصيانوڭرافيا (ب نݣليزية Oceanography) هوّا مجال د الصيونص كيدرس لموحيطات. كاتعتابر لؤصيانوڭرافيا مجال تابع ل الصيونص د لارض، و كاتشمل مجموعة د لمواضيع بحال السيستيم لاكولوجي، السوارح د لموحيطات، لمُّاج، الديناميك د لمُّايع ف لكاضر ديال الجيوفيزيك. الطيكطونيك د الصفايح، و الجيولوجيا ديال قاع لبحر، و غيرهوم من لمواضيع لي كيدروسوهوم لحرايفيا د هاد لمجال باش يفهمو لموحيطات د لارض. لموحيطولوجي خاصو يكون دارس شلا مجالات بحال لفيزيك، الجيولوجيا، الشيمي، و لبيولوجيا باش يقدر يدير الدراسات ديالو.
السويدية

اللغة السويدية (بالسويدية: svenska) هي لوغة هندوؤروپية ف لفرع لجرماني منها، ؤ ب تّحديد هيّا لوغة جرمانية شمالية. كيهضرو بالسويدية تقريبا 10 د لمليون د بنادم (الرتبة 90 ف الترتيب د اكتر اللغات مهضورة ف لعالم)، لاغلبية منهم ف السويد، ؤ شوية ف فينلاندا. السويدية قريبة من النورڤيجية و الدانماركية، و الناس اللي عندهوم وحدا من هادو لوغة لم تيقدرو يفهمو بعضياتهم، واخا شي مرات تيكونو لكلمات و الطرق د النطق مبدّلين. لاغلبية د الناس كيهضرو السويدية لمعاصرة، و اللي هي اللوغة اللي خرجات من اللهجات السويدية و طوّراتها الدولة و سهّلاتها ف لقرون 19 و 20. واخا باقين اللهجات لمهضورة مبدّلة، السويدية اللي مكتوبة عندها معيار واحد و كلشي تيكتبها بحال بحال.
نيلز أبراهام لانݣليت

نيلز ابراهام لانݣليت (مزيود ف 9 يوليوز 1868 - مات ف 30 مارس 1936) هوّا عالم د شّيمي سويدي.
أوپصالا

اوپصالا (بالسويدية: Uppsala) هيّا رابع اكبر مدينة ف سّويد من بعد سطوكهولم، ݣوتنبورݣ ؤ مالمو. ف 2018 كان عدد سّكان ديالها 172. 402.
كون

لْكون (ب نݣليزية Universe) هوّ كل ما كاين، هو لمكان ؤ زّمان كاملين، بكل ما فيهم من من كواكب، نجوم ؤ مجرات، ؤ شّْكال لوخرين ديال لمادة ؤ طّاقة.
تفاعل نووي

تّفاعل نّووي (ب نݣليزية Nuclear reaction) ف لفيزيك نّووية ؤ شّيمي نّووية هيّا عملية كيتزادحو فيها جوج نوايات ديال درات ؤلا نواة ديال درة معا جسيم تحت دري باش يعطيو نواة جديدة، ؤ كيقدر ينتج منها طاقة. متال ديال هادشي هوّ نّوع ديال لعمليات كيوقعو ف شمش باش كيتحول لهيدروجين ل هيليوم ؤ مواد خرين تقل، ؤ كتخرج طاقة لّي طرف منها هوّ ضّو د شّمش. متال خور هوّ ديال لْقنبولة نّووية لّي كيتحولو فيها مواد راديواكتيڤة بحال لاورانيوم ل مواد خرين.
تدماج نووي

التدماج النّووي (ب نݣليزية Nuclear fusion) هوّا تفاعل نووي كيتدمجو فيه جوج نويات ديال درات ؤلا كتر، باش يكوّنو نوية ؤلا نويات ديال عنصر كيماوي جديد تقل منهوم تال عند لحديد. متلاً التدماج النووي ديال لهيدروجين ف الشمش كيعطي لهيليوم.
تهراس راديواكتيڤ

تّهراس رّاديواكتيڤ (ب نݣليزية Radioactive decay) ؤلا تّهراس نّووي (ب نݣليزية Nuclear decay) هو عملية كتفقد فيها نواة مامستاقرّاش ديال شي درة طّاقة ديالها، لّي كتخرج علا شكل اشعاع، ؤ كتحول ل نوية ديال عنصر ؤلا عناصر كيماوية خرين ؤلا ل ايزوطوپ اخور ديال نفس دّرة. كاينين شلة نْواع ديال تّهراس رّاديواكتيڤ منها تهراس الفا، تهراس بيطا، ؤ تهراس ݣاما.
فرتيتة ألفا

فرتيتة الفا (ب نݣليزية Alpha particle) ؤلا اشعاع الفا (ب بݣليزية Alpha radiation) هوّ نواة ديال لهيليوم بلا لاليكترونات ديالها، ؤ كتنتج من شي تفاعلات نووية. رّمز ديالها هوّ لحرف ليوناني الفا α.
فضاء براني

لفضاء لبراني (ب نݣليزية Outer space) ؤلا غير لفضاء هوّا لمتيداد ديال لمكان برة لكوكب د لارض ؤ ما بين لْكسدات لْفلكية. لخط لّي كيفصل ما بين لجو د لارض ؤ لفضاء لبراني كيتسما خط كرمان. بلا لكسدات السماوية لي فيه، لفضاء لبراني ماشي خاوي بشكل كامل كيما كيبان، مي فيه كتافة ضعيفة ديال لفرتيتات تحت الدرية بحال نوترينو، لپلازما ديال لهيدروجين و لهيليوم، و اشعاعات من نواع خرين.
ݣاز طبيعي

لݣاز طّبيعي (ب نݣليزية Natural gas) هوّا ݣاز هيدروكاربوني كيكون ف لاعماق ديال لارض ؤ مكوّن ب لاساس من لميطان ؤ ب قدر قل من الكانات خرين. لڭاز طّبيعي كيتّعتابر واحد من اهم لمصادر د طّاقة د لعالم.
قاسح

لقاسح ؤلا صّلب (ب نݣليزية Solid) هوّا وحدة من ربعة د لْحالات لْاساسية د لْمادة (لوخرين هوما سّايل، لݣاز ؤ لپلازما). لمادة لقاسحة كتميّز بلي شكل ديالها ماكيتبدلش ب سّاهل، من غير يلا طّبقات عليها قوة كبيرة نسبيا.
تريسينتي

تّريسينتي ؤلا ضّو (ب نݣليزية Electricity) هوّا ضاهرة فيزيكية كتنتج ملي فرتيتات مادية عندها تعميرة تريسينتية، بحال متلا ليليكطرونات، كتحرك بشكل مْنضّم. تّريسينتي عندو علاقة معا لمغناطيسية ؤ بجوجهم كيتوصفو ب لمعادلات د ماكسويل.
تبريد

تّبريد (ب نݣليزية Cooling) هوّا عملية ديال تحياد لحرارة من شي كسدة بحيت كتنزل دّرجة د لحرارة ديالها، ؤ تقدر تبدل لحالة لمادية ديالها، بحال متلا تحول من سايل ل قاسح.
ڭسدة مادية

لڭسدة لمادية (ب ) هوّا اي تجمع ديال لمادة عندو شكل ؤ حدود باينين ف لمكان. هاد شّكل ؤ لْحدود يقدرو يتبدلو معا مرور زّمان.
زداح لكبير د لهادرونات

زّداح لكبير د لهادرونات (ب نݣليزية Large Hadron Collider ؤلا ب ختيصار LHC) هوّا زداح ديال لجسيمات كاين ف لحدود مابين سويسرا ؤ فرانسا، ؤ هوّا اكبر زدّاح ؤ اكبر ماكينة ف لعالم. تبنا من عند لمنضمة لاوروپية ديال لابحات نووية (ب ختيصار سيرن CERN). باش يدرسو بيه لعولاما د لفيزيك لقوانين ديال لفيزيك، ؤ ب لخصوص لعلاقة مابين لفيزيك لكوانطية ؤ نضرية د نّسبية.
هندة

الهندة ؤلا العيار (ب نݣليزية Magnet ؤ بالعربية: مغناطيس) هوّا اي كسدة مادية كاتنتج جنان هنداوي. هاد الجنان ماكيتشافش، ولكن كايسبب مفعول اللي كايجبد ل عندو لكسدات لّي مصايبين من مواد فيرو-هنداوية بحال لحديد، لفولاد، نّيكل ؤ لْكوبالت ؤ كايجبد ؤلا كيدفع الهندات لوخرين.
سوپردواز

سّوپردوّاز (ب نݣليزية Superconductor) هوّا مادة ماكيكونش عندها مقاومة كهربية تحت واحد درجة د لحرارة محددة، عكس لمواد لعادية لّي كتنزل لقيمة ديال لمقاومة لكهربية ديالها بشكل تدريجي، ؤ ماكتغبرش فخطرة. هادشي كيخلي لمواد سّوپردوّازة تدوز تريسينتي بشكل كبير بزاف يلا تبردات ل تحت واحد لحرارة كريتيكية، يعني كتكون عندها دوّازية عالية.
تصوير ب صونيط لمغناطيسي

تّصوير ب صونيط لمغناطيسي (ب نݣليزية Magnetic resonance imaging ؤلا ب ختيصار MRI) هوّا تقنية ف تّصوير طّبي كتستعمل باش ياخد طّبيب تصاور ديال لكسدة د بنادم من لداخل ؤ لعلميات لّي كطرا فيه. هاد تّقنية ماكاتخدمش ب شعا د اكس، مي هيّا تطبيق ديال صّونيط نّووي لْمغناطيسي لّي كيتستعمل حتا ف مجالات خرين بحال تاسپيكتريت.
تاسپيكتريت

تاسپيكتريت (ب نݣليزية Spectroscopy) هوّا مجال علمي كيدرس لعلاقة مابين لمادة ؤ لاشعاع لكهرمغناطيسي، ؤ عندو تطبيقات ف بزاف د لمجالات بحال تّصوير طّبّي، لفلك ؤ غيرهم.
صونيط نووي لمغناطيسي

صّونيط نّووي لْمغناطيسي (ب نݣليزية Nuclear magnetic resonance ؤلا ب ختيصار NMR) هوّا ضاهرة فيزيكية لّي كيتجاوبو فيها نّويّات ديال درات ف مجال مغناطيسي قوي ؤ تابت معا مجال مغناطيسي اخور ضعيف ؤ مزعلل، ب انهم كينتجو سينيال مغناطيسي خاص عندو تعاويدة متعلقة ب لخاصيات د لمجال لمغناطيسي ف نّوية.
تزعليل

تّزعليل (ب نݣليزية Oscillation) هوّا تبدال كيتعاود ف زّمان ديال شي محسوب (متلا لموقع ديال شي كسدة مشدودة ب خيط)، علا شي قيمة محددة، عادة نقطة د تّوازن، ؤلا مابين جوج ؤلا كتر د لحالات. تزعليل بكسدة وحدة كايتعتابر سيستيم ساهل ولي نقدرو نعرفو كيفاش و شحال تلوقت غايبقا سيستيم كايتزعلل بمعادلات تلماط و قوانين تلفيزيك عكس تزعليل بجوج كسدات ولا تلاثة لي كايعتامد على لبلاصة منين بدا تزعليل.
تعاويدة

تّعاويدة ولّا لفريكونص (ب نݣليزية Frequency) هيّا لعدد د لمرات لّي كيتعاود فيها شي حادات ف وحدة د زّمان (متلا ساعة ؤلا تانية). لعبرة ديال تعاويدة هيّا لهيرتز.
كاس لعرش (2018-2019)

الدور التمهيدي. الدور التمهيدي تقصّر نهار 4 ماي 2019. الدور دلفينال. لفراقي اللي تاهلات. هاد لفراقي شاركات فكاس لعرش ديال عام 2018. 16 فرقة من بوطولا 1 (2018-2019) 10 دلفراقي من بوطولا 2 (2018-2019) 4 دلفراقي من لبوطولا لوطنية للهواة (2018-2019) 2 دلفراقي من قيسم لهواة اللول (2018-2019) تمن النيهائي. تقصرات لميتشان نهار 25 و27 شتنبر و2 اكتوبر 2019. روبوع النيهائي. لميتشان تلعبو ف22، 23 و24 اكتوبر 2019. الدومي فينال. لميتشان تلعبو ف9 و10 نونبر 2019. لفينال.
النادي لمكناسي

النادي الرياضي المكناسي واللي معروف بCODM (لكوديم)، هو كلوب عندو بزّاف لفروع كاين فمدينة مكناس لمغريبية. لفرع ديال كورة وحتا هو عندو نفس السمية. تيلعب دابا فلبوطولة لوطنية التانية. لفرع ديال كورة فايتلو دّا كاس العرش عام 1996 ولبوطولة عام 1966. تاريخ النادي المكناسي. تترجع لاصول دالنادي المكناسي لعام 1913 فين اسس لمستعمير دفرانصيص نادي الاتحاد الرياضي المكناسي. هاد لكلوب غادي يتفكك من مورا ليستيقلال ياش تعوضو لفرقة ديال رشاد مكناس. هاد اللخراني ماغديش يحقق نتائج زوينة بزاف وغادي يتدمج عام 1962 مع جوج فراقي خرين من مكناس اللي هوما لفرقة دلجمعية الرياضية طنجة-فاس و لفرقة ديال دفاع بني محمد باش يصاوبو النادي المكناسي. النادي المكناسي غادي يربح كاس لعرش لاول مرة فالتاريخ نتاعو عام 1966. من بعد ما غادي يغلب فلفينال لغريم ديالو التقليدي المغرب الفاسي. من بعد غادي يوصل النادي المكناسي للفينال دكاس العرش عام 1981 فين غادي يخسر ضد الوداد البيضاوي ب 1–2. و ف1982 غادي يكون هو لوصيف دلبطل دلبوطولة اللي داها النادي القنيطري. اول و اخير بطولة عند النادي المكناسي داها عام 1995. و فعام 2011 غادي يوصل للنهائي دكاس لعرش للي غادي يخسرو ضد المغرب الفاسي ب 0–1. هادي غادي تكون بداية لازمة ديال هاد لفرقة اللي غادي تهبط لبوطولا 2 فلعام اللي من موراه، و يهبط من بعد لبوطولة لوطنية للهواة سنة 2016.
لݣرݣرات

لݣرݣرات هي نقطة حدودية ف اقصى لجانوب د لمغريب و تتربطو معا موريطانيا. جنوب هاد النقطة كاينة واحد 5 كيلومتر جنوب السور لعازل لمغريبي لي كانت مامعبّداش حتال عام 2020. لمعبر دابا تحت السلطة ديال لمغريب.
لحسن التاني

لحسن تّاني ؤلا لحسن بن محمد هو ماليك ديال لمغريب لي حكم بين عام 1961 ؤ 1999. عاون باه لماليك محمد لخاميس ف تحرير لمغريب من لاحتلال لفرانساوي ؤ الصبنيولي، تعرف ب دكا ؤ شطارة ديالو ف الضومين د السياسة. كيتلقب ب اب لمغريب لعصري ؤ باني دولة لعصرية ؤ السدود، قدر يصوݣ ب لمغريب ب قوة للاستقرار، و قدر يݣيد ب بلادو للمعسكر الراسمالي ف لوقت لي كان معظم دوال لي حداه تابعة للمعسكر ليشتيراكي، لحسن تاني من بين ابرز ملوك لمغريب حيث قدر يوحد لبلاد ؤ يحرر صحرا من لاستعمار صبليوني ب لمسيرة لخضرا د 1975. حياتو. تولد لحسن تاني ف القصر ديال السلطان ف الرباط مابين الظهر و العصر نهار التلات 9 يوليوز 1929. دخل ل السياسة فاش مات باه محمد الخامس و لي كان ماليك لمغريب نهار 26 فبراير 1961 و تما فين ولا لحسن تاني ماليك. قرا القانون ف الرباط و خدا الديبلوم ف بوردو ف فرانسا. كان عندو بزاف ديال المهمات فاش كان ولي لعهد و حتا هو تنفى مع محمد الخامس من عند الفرانسيس ل كورسيكا و مدغشقر. هادشي لي خلا الشعب يدير لي ف جهدو باش يطيح لاستعمار، خصوصا فاش دارو بن عرفة ماليك على لمغريب. داكشي علاش تسمات ثورة الملك و الشعب، لحسن تاني كان هو لي كيترجم و كيكتب الميساجات ديال باه ف المنفى. رجع محمد الخامس هو و ولي العهد لحسن تاني من مدغشقر ل لمغريب و خدا لمغريب الاستقلال ديالو ف 1956. ف 9 يوليوز ولا لحسن تاني رسميا ولي العهد من بعد ما دار القسم قدام باه ف القصر ديال الرباط. لمسيرة لخضرا. اهم حاجة دارها لحسن التاني هي لمسيرة لخضرا لي كان طالب فيها المغرب ف البدية ديال السبعينات من السبنيول يرجعو ليه الصحرا. و طلب لحسن التاني من الشعب ديالو باش يديرو مسيرة ل الصحرا. داكشي لي خلا 350 الف مغربي و مغربية يخرجو هازين القران و الراية المغربية ب القيادة ديال لحسن تاني. هادشي خلا السبنيول تخرج من الصحرا من مور ما تقسمات ف معاهدة مدريد لي عطات الساقية الحمرا للمغريب و وادي الذهب ل موريطانيا باش مايوقع تا شي مشكيل بينهم بجوج.
صاطليت

صّاطليت (ب نّݣليزية Satellite) هوّا جهاز كيتصيفط ل لفضاء باش يدور علا لارض ؤ يدير شي مهمة بحال يتبع طّقس، سيستيم ديال تموضيع لارضي (GPS)، ؤلا شي حاجة خرة. تال لّخر د 2021 كاينين ف لمجموع 4852 صاطليتات خدّامين، من بينهوم 2944 ديال لميريكان، 499 ديال شّينوا ؤ 169 ديال روسيا.
ݣوته

يوهان ڤولفݣانݣ ڤون ݣوته (بلالمانية: Johann Wolfgang von Goethe) (28 غشت 1749 - 22 مارس 1832) كان كاتب و سياسي الماني. كيتعتابر واحد من اكبر لكتّاب لالمانيين ف التاريخ. اتّر ݣوته بزاف على لاداب ديال المانيا و على اللغة لالمانية، و بزّاف د لقصص و لمسرحيّات ديالو معروفة ف لعالم كامل، و تترجمات لبزّاف د اللغات. التاتير ديال ݣوته فلالمانية وصل للدرجة باللي لمدارس التابعة للدولة د المانيا، اللي كاتقرّي اللغة لالمانية ف لعالم كلّو سميتها لمعاهد ديال ݣوته. كاين 159 معهد ديال ݣوته موجودة ف 98 بلاد ف لعالم.
ويليام شيكسپير

ويليام شيكسپير (ب لينݣليزية: William Shakespeare) (تولد ف 26 ابريل 1564 - مات ف 23 ابريل 1616) كان كاتب و شاعر و مسراحي و ممثل نݣليزي، كيتعتابر احسن كاتب باللغة لينݣليزية ف التاريخ، و احسن واحد كتب مسراحيات ف لعالم. شيكسپير كتب 39 مسرحية و 154 قصة قصيرة، و جوج د لقصص شعرية. لمسرحيات ديالو تطرجمات للاغلبية د اللغات ديال لعالم، و باقا تاتمتّل و تتخدّم ف لمسرح تال دابا. لمسرحيات ديالو. شيكسپير عندو بزاف د لمسرحيات مشهورة ف لعالم، منها:
محمد الخامس بن يوسف

محمد الخامس بن يوسف هو سلطان و من بعد ماليك ديال المغرب من 1927 للنفي ديالو ف عام 1953. و من بعد ما رجع من المنفى من 1955 حتال الوفاة ديالو ف 1961. حياتو. محمد الخامس هو ولد السلطان مولاي يوسف اللي تولا العرش سنة 1912. ورت العرش ديال باه سنة 1927 و كان عمرو غير 17 سنة. الفرنسيس حطوه ف العرش حيت عتابرو بلي غادي يكون ساهل التحكم فيه. ولكن من بعد محمد الخامس غادي يولي عندو موقف داعم للحركة الوطنية. ف سنة 1944 غادي يتلاقا ف مؤتمر كازا ب الرئيس د ميريكان روزڤيلت و ياخد منو وعد ب ستقلال المغرب. محمد الخامس لعب دور ف لمقاومة ضد اضطهاد حكومة ڤيشي ف لحرب لعالمية تانية لليهود. هادشي خلاه محبوب عندهوم و من اسباب تمسك ليهود من اصول مغربية ف اسرائيل ب تمغرابيت. محمد الخامس غادي يدعم ايضا المقاومة المغربية. ف عام 1947 غادي يلقي خطاب ف طنجة غادي يطالب فيه ب ستقلال المغرب. و سنة 1953 غادي يتنفى ل ماداݣاسكار. من بعد و بضغط من المقاومة الفرنسيس غادي يرجعوه ف 1955. و المغرب غادي ياخد الاستقلال ف 1956. محمد الخامس غادي يرجع اللقب الرسمي ديالو من سلطان لملك ف 1957. و غادي يبقى يحكم حتى ل 1961. و غادي يورت ولدو لحسن التاني العرش من بعدو.
باݣا

باݣا ؤلا باݣاس هو لماليك لّول ف تّاريخ لّي معروف بلي حكم مملكة موريطانية (سمية لقديمة د لمغريب) مامعروفش بزاف على حياتو من غير كونو عاون لماليك د نوميديا ماسينسا ف لحرب لبونيقية تانية. ؤ لعاصيمة ديالو كانت واقيلا ف شالة (الرباط دابا) ؤلا ف تامودا حدا تطوان. لمعنى ديال سميتو. سّمية د باݣا واقيلا عندها علاقة معا ابݣي ⴰⴱⴻⴳⴳⵉ لّي هيّا سمية معروفة عند توارݣ، ؤ كتشير لواحد لحيوان كيشبه ل لكلب كيعيش ف صّحرا (ب لعربية ابن اوى). شنو كنعرفو عليه. باݣا ماشي هوّا اول ماليك ديال موريطانية، ولاكين هوّا اول ماليك دكرو تّاريخ، ب تّحديد عند لمؤرخ روماني تيتوس ليويوس، ف كتابو تّاريخ د روما: باݣا كان ف هاد لوقت ماليك ديال لمورBaga ea tempestate rex Maurorum erat "تيتوس ليويوس، تّاريخ د روما، لجزء 29 فقرة 30" باݣا كان طرف من سلالة مورية قديمة لّي غالبا بدات من لقرن 4 ؤلا 5 قبل لميلاد، ؤ ستامرات حتال 33 قبل لميلاد فاش مات لماليك بوكوس تاني بلا مايخلي شي حد يخلفو. ف 206 ق. م. باݣا عاون ماسينيسا لّي كان ديك سّاع امير ديال مملكة ماسيليا (نوميديا شّرقية)، ؤ كان راجع من ايبيريا باش ياخد لحق ديالو ف لحكم، من بعد ما مات بّاه لماليك ݣايا، ؤ زرب عليه ولد عمو لاكومازيس. حيت ماسينيسا كان خاصو يسافر وسط لمملكة د ماسيسيليا ديال سيفاكس، لّي كان لعدو ديالو، باݣا عطاه 4000 فارس موري كا حراس شخصيين. ملي ماسينيسا وصل ل لهدف ديالو، ݣال ل دوك لفرسان باش يرجعو ل بلادهم، وخا كانو عندو غير 500 فارس نوميدي. هاد رّواية كتبين ان باݣا كان ماليك عندو حكم فعلي ؤ سلطة كبيرة علا مساحة د لارض مابيهاش، غالبا من لمحيط لاطلسي تال واد مولوكا لّي اغلبية د لمؤرخين متافقين انه واد ملوية ف لمغريب، مي لحدود لجنوبية ديالو مامعروفاش مزيان. لقبايل ديال لاطولول لّي هيّا قبايل جيتولية، كانت واقيلا ديجا ف لجنوب ديال مملكة موريطانية، ؤ كانت كتحد من سّلطة ديالو ف دوك لمناطق. من اهم لمدون لّي كانو تحت سّلطة ديالو، كاين ليكسوس، طنجة، وليلي، تامودا، ؤ سلا. ف نّقيشات لّي تلقاو ل حد سّاعة سّمية ديال باݣا كتّكتب عادة ب هاد شّكل BGY.